laion/Wikipedia-Exotic huggingface dataset:
מקס הורקהיימר

מקס הורקהיימר (בגרמנית: Max Horkheimer;‏ 14 בפברואר 1895 – 7 ביולי 1973) היה פילוסוף וסוציולוג יהודי-גרמני. נודע בעיקר כמייסד ואחת הדמויות המרכזיות של אסכולת פרנקפורט והתאוריה הביקורתית. נולד למוריץ ובאבט לבית לאוכהיימר בפרבר של שטוטגרט. לאביו היה מפעל לטווית חוטים סינתטיים. בת-דודתו מצד אמו היא ילה לפמן, לימים סופרת ועיתונאית. בשנת 1911, בתום כיתה י', עזב את הגימנסיה בשטוטגרט והחל הכשרה מקצועית במפעל של אביו. לאחר השתלמות בבריסל שב למפעל והפך לסגן המנכ"ל. בזכות תפקידו הצליח לדחות את גיוסו לצבא עד שנת 1917. בשנת 1919 השלים את לימודיו התיכוניים במינכן והחל בלימודים אקדמיים. בשנת 1922 סיים דוקטורט באוניברסיטת פרנקפורט אצל הפילוסוף והפסיכולוג הנס קורנליוס. בשנת 1926 נישא לרוזה לבית ריקר, ששימשה בעבר כמזכירה של אביו. הוא היה מנהל המכון של פרנקפורט למחקר חברתי (1930 - 1958) ורקטור באוניברסיטת פרנקפורט (1953 - 1958). נפטר בנירנברג ב-1973. אלפרד שמידט (סטודנט) ת.ו. אדורנו, מ. הורקהיימר, אסכולת פרנקפורט (מבחר), ספריית פועלים, 1993. מ. הורקהיימר, ליקוי מאורות התבונה (מאנגלית: אביעד שטיר; מבוא: צבי רוזן), הוצאת שלם, 2009. מדיה וקבצים בנושא מקס הורקהיימר בוויקישיתוף משה צוקרמן, אילולא הייתה מתחוללת ההשמדה הגדולה. על החיבור "היהודים ואירופה" מאת מקס הורקהיימר. תיאוריה וביקורת 3, 1993. אריק גלסנר, כמה שווה קילו תבונה - בעניין "ליקוי מאורות התבונה", אודיסאה. מקס הורקהיימר, באתר אנציקלופדיה בריטניקה (באנגלית) מקס הורקהימר (1895-1973), דף שער בספרייה הלאומית מקס הורקהיימר, ברשת החברתית Goodreads ערך זה הוא קצרמר בנושא פילוסופים. אתם מוזמנים לתרום לוויקיפדיה ולהרחיב אותו.
קונרד, נסיך סקסוניה-מיינינגן

קונרד, נסיך סקסוניה-מיינינגן, דוכס סקסוניה (בגרמנית: Konrad Prinz von Sachsen-Meiningen; נולד ב-14 באפריל 1952) הוא איש עסקים גרמני וראש בית סקסוניה-מיינינגן הנוכחי. הנסיך קונרד נולד ב-14 באפריל 1952 בציגנברג, הסן, והוא הבן הצעיר של ברנהרד, נסיך סקסוניה-מיינינגן ואשתו השנייה, הברונית ורה שפר פון ברנשטיין. מכיוון שנישואי אביו הראשונים היו נישואים מורגנטיים, ירש קונרד את תאריו, לאחר מותו ב-4 באוקטובר 1984. בנוסף קיבל קונרד את התואר דוכס סקסוניה, אשר כל זכר מבני בית וטין החזיק. ב-1996 קונרד החל בהליכים משפטיים נגד ממשלת רוסיה המבקשים את החזרת הרכוש אשר הפקיעה ברית המועצות אחרי מלחמת העולם השנייה. הנסיך קונרד למד כלכלה באוניברסיטת היידלברג וניהול עסקים באוניברסיטת גטינגן. מבחינה מקצועית, הנסיך קונרד הוא בנקאי מוסמך אשר עבד עבור בנקים שונים כאנליסט. מאז 1998, הוא היה יועץ עצמאי המתמחה בארגון מחדש של חברות, והוא גם השקיע זמן בעבודה בתעשיית המכוניות. כיום, הנסיך קונרד הוא שותף במשרד העורכי דין רודולף דרינג; מאז שנת 2007, הוא היה מנכ"ל של GWP -חברה גרמנית העוסקת באנרגיית הרוח. הנסיך קונרד איננו נשוי, והיורש הכי קרוב אליו הוא אחיינו, קונסטנטין, נסיך סקסוניה-מיינינגן, בנו הבכור של אחיו למחצה המורגנטי, פרידריך ארנסט, נסיך סקסוניה-מיינינגן מנישואיו עם ביאטריס, נסיך סקסוניה-קובורג-גותה, אחותו למחצה של אנדראס, נסיך סקסוניה-קובורג-גותה. לקונסטנטין יש בן, מיכאל מזוגתו סופיה לופוס. בנוסף לקונסטנטין, קיימים גם הברונים פון זאלפלד, בניו המורגנטים של ארנסט, נסיך סקסוניה-מיינינגן וקתרינה ינסן. אולם, יורשיו השוויוניים של קונרד הם הנסיכים מבית סקסה-קובורג-גותה. "Saxony". Almanach de Gotha (186th ed.). Almanach de Gotha. 2003. pp. 329, 330. ISBN 0-9532142-4-9. "Russische Justiz rehabilitiert das Haus Meiningen". Berliner Zeitung. 16 באוקטובר 1996. נבדק ב-12 באפריל 2011. {{cite news}}: (עזרה)(הקישור אינו פעיל) "Konrad Sachsen-Meiningen's Public Profile". Plaxo. אורכב מ-המקור ב-2012-03-21. נבדק ב-12 באפריל 2011. {{cite web}}: (עזרה) "Our People". GWP German Wind Power GmbH. נבדק ב-12 באפריל 2011. {{cite web}}: (עזרה) "In Kooperation mit". Rudolf Döring. אורכב מ-המקור ב-2009-10-01. נבדק ב-12 באפריל 2011. {{cite web}}: (עזרה)
מיאדזייל (מחוז משנה)

מחוז משנה מיאדזייל (בבלארוסית: Мядзельскі раён) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר מיאדזייל. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה מיאדזייל 29,599 בני אדם. ההרכב האתני של האוכלוסייה במחוז היה: 93.71% בלארוסים, 4.02% רוסים, 1.09% פולנים ו-1.18% אחרים. שפות הדיבור הנפוצות: בלארוסית (75.68%) ורוסית (22.58%). מדיה וקבצים בנושא מיאדזייל בוויקישיתוף אתר האינטרנט הרשמי של מיאדזייל (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
עמית זנטי

עמית זנטי (נולד ב-2 באפריל 1997) הוא כדורגלן ישראלי המשחק בעמדת הקשר ההתקפי בהפועל עכו. זנטי החל לשחק כדורגל בקבוצת הילדים של מועדון ספורט אשדוד, ובגיל 13 הצטרף למחלקת הנוער של מכבי חיפה. ב-21 ביולי 2016 ערך את הופעת הבכורה שלו בקבוצה הבוגרת של המועדון, בתיקו 1–1 נגד נומה קאליו במוקדמות הליגה האירופית, ובדו-קרב בעיטות ההכרעה החמיץ פנדל והקבוצה הודחה מהמפעל. ב-10 בינואר 2017 ערך זנטי את הופעת הבכורה שלו בליגת העל, בהפסד 0–2 נגד הפועל באר שבע. בסך הכל ערך 15 הופעות בליגת העל בעונת 2016/2017, ובמקביל שיחק גם בקבוצת הנוער והיה שותף להעפלתה לשלב הפלייאוף בליגת האלופות לנוער. בעונת 2017/2018 שותף בשלושה משחקים, וב-13 במאי 2018 כבש את שער הבכורה שלו בליגת העל, בניצחון 2–0 על הפועל רעננה. בתחילת עונת 2018/2019 שותף זנטי בעשרה משחקי ליגה במדי מכבי חיפה, וב-31 בינואר 2019 הושאל לבני יהודה תל אביב. ב-16 בפברואר 2019 כבש את שער הבכורה שלו במועדון, בניצחון 4–2 על הפועל חיפה. בתום העונה זכה עם בני יהודה בגביע המדינה, כשכבש את הפנדל הרביעי בדו-קרב בעיטות ההכרעה מול מכבי נתניה במשחק הגמר. בתום העונה חתם על חוזה חדש לארבע עונות בבני יהודה, במסגרת העסקה בה עברו יובל אשכנזי ודולב חזיזה למכבי חיפה. בעונת 2020/2021 רשם 20 הופעות, במהלכן כבש ארבעה שערים. בסיום אותה העונה נשר יחד עם בני יהודה לליגה הלאומית. ב-28 בינואר 2022 שוחרר מהמועדון. ב-6 באוקטובר 2022 חתם במכבי בני ריינה. ב-6 באוגוסט 2023 חתם בהפועל אום אל פאחם. הוא כבש שלושה שערים בשני מחזורי הליגה הראשונים.בספטמבר 2024 חתם בהפועל עכו. בני יהודה תל אביב גביע המדינה: 2018/2019 עמית זנטי, באתר ההתאחדות לכדורגל בישראל עמית זנטי, באתר Transfermarkt עמית זנטי, באתר Soccerway עמית זנטי, באתר WorldFootball.net עמית זנטי, באתר FootballDatabase.eu אלון בן דוד, ‏עמית זנטי הושאל לבני יהודה ממכבי חיפה, באתר ONE‏, 31 בינואר 2019 גידי ליפקין, ‏רשמי: אשכנזי וחזיזה חתמו בשורות מכבי חיפה, באתר ONE‏, 20 ביוני 2019 תומר חבז, בהחלטה משותפת: עמית זנטי שוחרר מבני יהודה, באתר ONE, ‏28 בינואר 2022 עמית גולדשטיין, ‏עמית זנטי חתם בבני ריינה, עשוי לשחק מול מכבי חיפה, באתר ערוץ הספורט, 6 באוקטובר 2022
ניאסוויז' (מחוז משנה)

מחוז משנה ניאסוויז' (בבלארוסית: Нясві́жскі раё́н) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר ניאסוויז'. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה ניאסוויז' 41,618 בני אדם. ההרכב האתני של האוכלוסייה במחוז היה: 88.85% בלארוסים, 5.28% רוסים, 4.0% פולנים, 1.09% אוקראינים ו-0.78% אחרים. שפות הדיבור הנפוצות: בלארוסית (82.63%) ורוסית (15.35%). מדיה וקבצים בנושא ניאסוויז' בוויקישיתוף אתר האינטרנט הרשמי של ניאסוויז' (ברוסית) (בבלארוסית) נסויז' (בלארוס), דף שער בספרייה הלאומית ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
פוחביצ'י (מחוז משנה)

מחוז משנה פוחביצ'י (בבלארוסית: Пухавіцкі раён) הוא אחד מ-22 מחוזות משנה המרכיבים את מחוז מינסק שבמרכז בלארוס. מקום הכי חשוב: היא העיר מרינה הורקה. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה פוחביצ'י 69,427 בני אדם. ההרכב האתני של האוכלוסייה במחוז היה: 84.66% בלארוסים, 11.05% רוסים, 2.56 אוקראינים ו-1.73% אחרים. שפות הדיבור הנפוצות: בלארוסית (60.2%) ורוסית (36.4%). מדיה וקבצים בנושא פוחביצ'י בוויקישיתוף אתר האינטרנט הרשמי של פוחביצ'י (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
רכס המחצצר

רֶכֶס הַמְּחַצְצֵר (באנגלית: Buccinator crest) הוא רכס עצם של הלסת התחתונה. ראשיתו בבסיס הזיז הווי וסופו באזור שמאחורי שן הבינה. שריר המחצצר נאחז בו בחלקו שבלסת התחתונה. הערך "רכס המחצצר" במילון הרפואי של "המילון החופשי", באתר TheFreeDictionary.com
עד שתחזור

"עד שתחזור" הוא סינגל שהוקלט על ידי הזמרת-יוצרת הישראלית יובל דיין, מתוך אלבום הבכורה שלה, לאסוף. השיר יצא לאור ב-4 במאי 2013, על ידי חברת התקליטים הליקון, כסינגל השני מתוך האלבום. השיר הגיע למקום השמיני במצעד של מדיה פורסט. במהלך השנים השיר הפך למזוהה עם שירי זיכרון והוא מופיע כמעט באופן תדיר ביום הזיכרון לחללי מערכות ישראל. השיר נכתב והולחן על ידי עידן רפאל חביב, והופק על ידו ועל ידי גלעד שמואלי. כמו כן, השיר הוא מעין בלדת פופ, בו דיין שרה אל האהוב שלה. יוסי חרסונסקי סקר את השיר בחיוב והעניק לו ציון של שלושה וחצי כוכבי זהב בסך הכל. בנוסף לכך, עלה השיר לרשת הזרמת המדיה ספוטיפיי, בסמוך לצאתו. טרם יצא הווידאו קליפ המלא של השיר, העלתה יובל דיין לערוץ היוטיוב שלה את האודיו הרשמי של השיר, בו ניתן לראות את עטיפתו של הסינגל. בנוסף לכך, הפך הסרטון לאחד מן הסרטונים הישראלים הנצפים ביותר ביוטיוב, ולסרטון הישראלי ה-3 הנצפה ביותר בשנת 2013. נכון לינואר 2024 מונה הצפיות של הקליפ עומד על כ-28 מיליון צפיות. סרטון השיר "עד שתחזור" באתר יוטיוב יוסי חרסונסקי, יובל דיין עד שתחזור, באתר www.yosmusic.com, ‏2024-01-15 יובל דיין - לאסוף, באתר H2SHOP אסף נבו, ‏תופעת שלמה גרוניך: מוביל ארצי שבוע שני רצוף, באתר ‏מאקו‏, 23 במאי 2013 יובל דיין - עד שתחזור, וידאו קליפ של השיר באתר יוטיוב השיר עד שתחזור, בשירות הזרמת המוזיקה "ספוטיפיי"
אחמד עבד א-רחמאן

אחמד עבד א-רחמאן (בערבית: أحمد عبد الرحمن; נולד ב-26 במאי 1996) הוא ג'ודוקא מצרי אשר מתחרה בקטגוריית המשקל עד 60 ק"ג. הוא התחרה באולימפיאדת ריו דה ז'ניירו 2016 והודח בסיבוב השני לאחר שהפסיד לאוטר בסטייב הקירגיזי. אחמד עבד א-רחמאן, באתר הוועד האולימפי הבין-לאומי אחמד עבד א-רחמאן, באתר olympedia.org אחמד עבד א-רחמאן, באתר איגוד הג'ודו העולמי אחמד עבד א-רחמאן, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside. ערך זה הוא קצרמר בנושא ספורטאים ובנושא מצרים. אתם מוזמנים לתרום לוויקיפדיה ולהרחיב אותו.
סליהורסק (מחוז משנה)

מחוז משנה סליהורסק (בבלארוסית: Салігорскі раён) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר סליהורסק. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה סליהורסק 134,608 בני אדם. ההרכב האתני של האוכלוסייה במחוז היה: 88.87% בלארוסים, 7.08% רוסים, 1.0% אוקראינים ו-3.05% אחרים. שפות הדיבור הנפוצות: בלארוסית (62.54%) ורוסית (32.39%). מדיה וקבצים בנושא סליהורסק בוויקישיתוף אתר האינטרנט הרשמי של סליהורסק (בבלארוסית) ערך זה הוא קצרמר בנושא גאוגרפיה של בלארוס. אתם מוזמנים לתרום לוויקיפדיה ולהרחיב אותו.
סלוצק (מחוז משנה)

מחוז משנה סלוצק (בבלארוסית: Слу́цкі раён) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר סלוצק. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה סלוצק 95,106 בני אדם. ההרכב האתני של האוכלוסייה במחוז היה: 89.86% בלארוסים, 6.4% רוסים, 1.42% אוקראינים ו-2.32% אחרים. שפות הדיבור הנפוצות: בלארוסית (68.52%) ורוסית (28.06%). מדיה וקבצים בנושא סלוצק בוויקישיתוף אתר האינטרנט הרשמי של סלוצק (בבלארוסית) ערך זה הוא קצרמר בנושא גאוגרפיה של בלארוס. אתם מוזמנים לתרום לוויקיפדיה ולהרחיב אותו.
.bb

.bb היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בברבדוס. הסיומת, שנפתחה בשנת 1991, היא סיומת פעילה בעיקר בקרב תושבי ברבדוס. הדומיין נוהל תחילה בידי האוניברסיטה של פוארטו ריקו, ולאחר מכן עברה לידי ממשלת ברבדוס. מחיר הדומיין ותת הדומיינים יקר יחסית למרבית הדומיינים האחרים ועומד על כ-120 דולר. כיום הממשלה אינה מאשרת לחברות מסחריות ללא קשר למדינה להשתמש בדומיין. סיומת האינטרנט מחולקת לתתי-הסיומות הבאות: .co.bb - שימוש כללי (בעיקר מסחרי) .biz.bb - שימוש כללי .com.bb - גופים מסחריים .org.bb - שימוש כללי (בדרך כלל עבור ארגונים ללא כוונות רווח) .gov.bb - ארגונים ממשלתיים .net.bb - ספקי אינטרנט .edu.bb - ארגונים ממשלתיים .info.bb - שימוש כללי .tv.bb - שימוש כללי .store.bb - שימוש כללי מדיה וקבצים בנושא .bb בוויקישיתוף מידע על הסיומת ב-IANA Barbados Domains, web.archive.org, ‏2012-04-18 ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
.ba

.ba היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בבוסניה והרצגובינה. הליך הרישום לדומיין מסובך יותר מן המקובל בדומיינים בין-לאומיים ודורש עמידה בלא מעט תקנות. סיומת האינטרנט מחולקת לתתי-הסיומות הבאות: .org.ba - בדרך כלל עבור ארגונים ללא כוונות רווח .gov.ba - ארגונים ממשלתיים .net.ba - ספקי אינטרנט .edu.ba - ארגונים חינוכיים מדיה וקבצים בנושא .ba בוויקישיתוף אתר האינטרנט הרשמי של .ba מידע על הסיומת ב־IANA ערך זה הוא קצרמר בנושא סיומות אינטרנט ובנושא בוסניה והרצגובינה. אתם מוזמנים לתרום לוויקיפדיה ולהרחיב אותו.
.bf

.bf היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בבורקינה פאסו. מדיה וקבצים בנושא .bf בוויקישיתוף אתר האינטרנט הרשמי של .bf מידע על הסיומת ב־IANA ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
ברוקלין קולג'

ברוקלין קולג' (באנגלית: Brooklyn College) הוא קולג' ציבורי בברוקלין, ניו יורק, שמשתייך לאוניברסיטת העיר ניו יורק (CUNY). הקולג' נוסד בשנת 1930 על ידי מועצת החינוך להשכלה גבוהה של ניו יורק. בעת הקמתו היה הקולג' שלוחה של האנטר קולג' והסיטי קולג' של ניו יורק, ולאחר הפיכתו לקולג' נפרד הפך לקולג' הציבורי הראשון לאמנויות חופשיות בניו-יורק. שטחו של הקמפוס הוא (110,000 מ"ר). ברוקלין קולג' מציע לסטודנטים תוכניות לימוד לתואר ראשון, תואר שני ותואר דוקטור. בשנת 2014 למדו בברוקלין קולג' 17,204 סטודנטים, ואחוז הקבלה אליו הוא מהנמוכים בארצות הברית (32%). ברוקלין קולג' דורג כקמפוס היפה ביותר ובעשיריה הראשונה בקרב מוסדות להשכלה גבוהה בארצות הברית בשל הערך שמעניק לבוגריו, הגיוון התרבותי המאפיין את הסטודנטים שלו ובשל מיקומו, על ידי The Princeton Review ב-2003, ובין ה-50 המובילים ב-2009. כמו כן, דורג ברוקלין קולג' על ידי מגזין פורבס במקום ה-301 בין כלל מוסדות ההשכלה בארצות הברית, ובמקום ה-43 על פי המגזין Washington Monthly. בברוקלין קולג' יש חמישה בתי ספר: בית הספר למנהל עסקים ע"ש מורי קופלמן בית הספר לחינוך בית הספר למדעי הרוח והחברה בית הספר למדעי ההתנהגות ומדעי הטבע בית הספר לאמנויות ותקשורת חזותית בין בוגריו ניתן למנות את: אלן גינסברג - משורר פרנק מק'קורט - סופר, זוכה פרס פוליצר ג'ימי סמיטס - שחקן יצחק פרלמן - כנר ומנצח מייקל קנינגהם - סופר, זוכה פרס פוליצר אלברט שץ - מדען ברני סנדרס - סנאטור ברברה בוקסר - פוליטיקאית שירלי צ'יזהולם - פוליטיקאית, האישה האפרו-אמריקאית הראשונה שנבחרה לחברת קונגרס סטנלי כהן - ביוכימאי, זוכה פרס נובל לפיזיולוגיה או לרפואה מדיה וקבצים בנושא ברוקלין קולג' בוויקישיתוף אתר האינטרנט הרשמי של ברוקלין קולג' (באנגלית) ברוקלין קולג', ברשת החברתית אקס (טוויטר) Notable alumni of CUNY Brooklyn College, Edu rank Meet Bernie, האתר הרשמי של ברני סנדרס ערך זה הוא קצרמר בנושא אוניברסיטאות ומכללות ובנושא ארצות הברית. אתם מוזמנים לתרום לוויקיפדיה ולהרחיב אותו.
.bg

.bg היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בבולגריה. בהרשמה לדומיין קיימות ההגבלות הבאות: על הנרשם להיות חבר באיחוד האירופי או לחלופין חברה זרה בעלת סניף או נציג בבולגריה. עלות הדומיין היא כ-30 אירו לשנה (36 כולל מע"מ) עד אמצע שנת 2006 היה המחיר 50 דולר תחילה ועוד 50 דולר לשנה, מחיר זה היה יקר למדי ואתרים בולגריים רבים בחרו להשתמש בסיומת הבינלאומית .com, באוקטובר 2006 פושטו התהליכים והמחיר הורד ל-12 יורו בלבד לשנה. בשימוש בתת-דומיינים. מדיה וקבצים בנושא .bg בוויקישיתוף אתר האינטרנט הרשמי של .bg מידע על הסיומת ב-IANA Мартин Митков Митов - Публикации в сп. Медиа свят, www.slovo.bg ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
קוברה יורקת אינדונזית

קוברה יורקת אינדונזית (שם מדעי: Naja sputatrix) היא מין של קוברה יורקת ממשפחת הפתניים הנפוצה באינדונזיה ובעיקר באי ג'אווה. קוברה זו בעלת קשקשים צהובים ושחורים עד חומים כהים לסירוגין עם ראש רחב ושחור, עיניים גדולות ומפרש מתוח מצידי הצוואר. הקוברה בעלת חוטם קצר, נחיריים גדולים ושיני ארס בקדמת ראשה שהם בעלי בלוטות בקדמת השן איתה הקוברה יכולה לירוק ארס לעבר עיני תוקפים. אורכה של הקוברה 1.3 מטר בממוצע, אך נמצאו גם כמה באורך 1.83 מטר. קוברה זו חיה רק בדרום אינדונזיה בג'אווה ובאיי סונדה בבאלי, לומבוק, סומבאווה, למבטו קומודו, פלורס ואלור. ייתכן שהיא מצויה גם בטימור ובסולאווסי. תפוצת הקוברה היא בעיקר בסוואנות מיוערות וביערות מונסון עד לגובה 3,000 מטר. הקוברה ניזונה מטרף עיקרי של מכרסמים כמו עכברים וחולדות וגם מלטאות, נחשים אחרים וצפרדעים. הקוברה מותקפת בידי מספר מעט מאוד של טורפים ובעיקר בידי כוח ענק (באי קומודו), אף שבמספר מקרים הקוברה הצליחה לירות לעיני הלטאה ולהינצל. יריקת הארס והפחדה הם ההגנות העיקריות שלה אך אם זה לא עוזר היא תכיש בעזרת ניביה את התוקף. קוברה זו הורגת מעט מאוד אנשים כל שנה. למרות זו הארס שלה המורכב מנוירוטוקסינים חזקים יכול לגרום לקרישת דם מהירה ולהאטה של מהירות הדם עד לעצירת פעילות הלב. הארס נחשב לחזק יחסית אך גם לאיטי יותר. מדיה וקבצים בנושא קוברה יורקת אינדונזית בוויקישיתוף קוברה יורקת אינדונזית, באתר ITIS (באנגלית) קוברה יורקת אינדונזית, באתר NCBI (באנגלית) קוברה יורקת אינדונזית, באתר Animal Diversity Web (באנגלית) קוברה יורקת אינדונזית, באתר האנציקלופדיה של החיים (באנגלית) קוברה יורקת אינדונזית, באתר GBIF (באנגלית) קוברה יורקת אינדונזית באתר הרשימה האדומה של IUCN
ניקולאי רוזסקי

ניקולאי ולדימירוביץ' רוזסקי (ברוסית: Никола́й Влади́мирович Ру́зский; 6 במרץ 1854 - 18 באוקטובר 1918) היה גנרל בצבא האימפריה הרוסית אשר פיקד על הארמייה השלישית במלחמת העולם הראשונה. רוזסקי נולד ב-6 במרץ 1854, בכפר בגוברניית קלוגה, האימפריה הרוסית, לוולדימיר דמיטרייביץ' רוזסקי, שהיה צאצא של ראש עיריית רוזה ליד מוסקבה בסוף המאה ה-17, אלכסיי מיכאילוביץ' לרמונטוב. בהיותו בן שנה נפטר אביו, והוא הועבר לבית יתומים. בשנת 1872 הוא התגייס לצבא האימפריה הרוסית, ולחם בהצטיינות במהלך המלחמה העות'מאנית-רוסית (1877–1878). בשנת 1884 הוא התחתן עם בתו של קצין בדימוס, זינוביה אלכסנדרובנה בורזובסקי, והיו להם יחד שלושה ילדים. בין השנים 1882–1896 הוא שימש כראש מטה בדיוויזיית הפרשים ה-11, ובדיוויזיה ה-32, וכמפקד רגימנט הרגלים ה-151. בשנת 1896 הוא מונה לשליש של מפקד המחוז הצבאי קייב, ובשנת 1904 הוא מונה לראש מטה המחוז הצבאי וילנה. במהלך מלחמת רוסיה–יפן הוא פיקד בהצלחה על הארמייה המנצורית השנייה, ופיקד עליה בהצלחה בקרב סנדפו ובקרב מוקדן, אולם לקראת סוף המלחמה הוא נפצע קשה בתאונת רכיבה. לאחר המלחמה, בשנת 1906 הוא השתתף בפיתוח של "תקנות הפיקוד בשטח ובשליטה על הכוחות בזמן מלחמה". ממאי 1907 הוא היה חבר בבית המשפט הפלילי הצבאי העליון, וחקר את המקרה של הכניעה בפורט ארתור. בשנת 1909 הוא מונה למפקד הקורפוס ה-21, אולם עד מהרה עזב את תפקידו בשל מצב בריאותי ירוד. בדצמבר 1909 היה הגנרל רוזקי חבר במשרד המלחמה, והיה מעורב בפיתוחם של כתבי זכויות ומדריכים, והיה אחד ממחברי תקנות השדה של 1912. בפברואר 1912 מונה גנרל רוזקי לעוזר מפקד כוחות המחוז הצבאי קייב, הפעם בתור עוזר מפקד הכוחות באזור. על פי תוכניות המלחמה עם גרמניה ואוסטרו-הונגריה, מפקד הכוחות של המחוז הצבאי קייב, הגנרל ניקולאי איוואנוב היה אמור להמנות למפקד הראשי של החזית הדרום-מערבית, ואילו רוזקי היה אמור להתמנות למפקד הכוחות שיוקמו על הבסיס של המחוז הצבאי קייב. ערך מורחב – מלחמת העולם הראשונה עם פרוץ מלחמת העולם הראשונה באוגוסט 1914 הופרשו הכוחות הצבאיים של המחוז הצבאי קייב לצורך יצירת הארמייה השלישית אשר רוזסקי מונה כמפקדה. הארמייה נעה מאוקראינה, ופלשה לגליציה שנשלטה בידי האימפריה האוסטרו-הונגרית. ב-29 באוגוסט נלחמה הארמייה נגד האוסטרו-הונגרים בקרב גנילה ליפה, וב-3 בספטמבר כבשה את למברג. בשל הכיבוש הועברה לאזור הארמייה הרביעית האוסטרו-הונגרית, אולם הארמייה השלישית הביסה אותה בקרב רווה. כהוקרה על הצלחתו מונה רוזסקי למפקד החזית הצפון-מערבית, ופיקד עליה במהלך הקרב על הוויסלה וקרב לודז'. רוזקי הפיל את האחריות על כישלונותיו על פקודיו, ובהם פאול פון רננקמפף וסרגיי שיידמן. במאי 1915 הוא פרש מתפקידו בשל בריאות לקויה, ומונה לחבר המועצה המדינית, ולאחר מכן מונה לחבר במועצה הצבאית. בסוף יוני מונה גנרל רוזקי למפקד הארמייה השישית, ובאמצע אוגוסט הוא מונה לפיקוד על כל החזית הצפונית, אבל בדצמבר 1915 הוא חלה כאשר פיקד על החזית והשמאל. בתחילת אוגוסט 1916 הוא החלים ממחלתו וחזר לחזית כמפקד הכללי, במקום הגנרל אלכסיי קורופטקין. בתקופתו כמפקד העליון בחזית הצפונית, היו חייליו זהירים ונמנעו מפעולות מכריעות נגד כוחות אויב גדולים. במהלך מהפכת פברואר בשנת 1917, רוזסקי הפעיל לחץ משמעותי על ניקולאי השני, קיסר רוסיה להתפטר, והודיע לצאר שאם הוא לא יתפטר הוא לא יוכל להיות אחראי על חייו וחיי משפחתו. רוזסקי דחה את ההצעה של הצבא האדום לשרת בשורותיו, ובספטמבר 1918 הוא נפל בשבי הצבא האדום בצפון הקווקז כבן ערובה ונרצח על ידי הבולשביקים ב-18 באוקטובר 1918 בפיאטיגורסק. מדיה וקבצים בנושא ניקולאי רוזסקי בוויקישיתוף
גומצן לבן-שפה

גומצן לבן-שפה (שם מדעי: Trimeresurus albolabris) הוא מין של נחש ארסי מתת-משפחת צפעוני גומה השוכן ביערות הגשם של דרום-מזרח אסיה. אורך הגומצן הוא כ-100–120 ס"מ, כשהנקבות גדולות מעט מהזכרים. הנחש ירוק לאורך גופו באופן המסתווה בצמחיית היער. הראש מחודד בעל עיניים גדולות כתומות ופס לבן המתחיל מתחת העיניים לאורך הלחיים וצידי הראש ומגיע עד הפה. לעיתים הפס מקיף את כל צידי הגוף. הצבע התחתון של הנחש ירוק בהיר. הוא מתמחה בטיפוס עצים ומשתמש בזנבו כדי להיתלות מענפים שם הוא יכול להיכרך במשך ימים. תפוצתו של הגומצן ממזרח הודו, בנגלדש, מיאנמר, תאילנד, קמבודיה, לאוס, וייטנאם, דרום סין, הונג קונג, חצי האי המלאי ואינדונזיה. הנחש פעיל בעיקר בלילה ואז אורב לטרף מזדמן כמו מכרסמים, עופות, צפרדעים ושאר זוחלים. הנחש ארסי מאוד ובניגוד למיני צפעים אחרים אינו נוטה לשחרר את הטרף אלא לאחוז בו עד מותו כדי שלא ייפול מהעץ. הנחש יתקוף אנשים להגנה והוא מכיש שוב ושוב. הנחש יכול להרוג אדם במהירות אם לא מקבל טיפול, תוך גרימה לקרישת דם מהירה. למרות זאת הוא לא נמצא במגע עם אנשים רבים ומקרי המוות נמוכים. מדיה וקבצים בנושא גומצן לבן-שפה בוויקישיתוף גומצן לבן-שפה, באתר ITIS (באנגלית) גומצן לבן-שפה, באתר NCBI (באנגלית) גומצן לבן-שפה, באתר Animal Diversity Web (באנגלית) גומצן לבן-שפה, באתר האנציקלופדיה של החיים (באנגלית) גומצן לבן-שפה, באתר GBIF (באנגלית) גומצן לבן-שפה באתר הרשימה האדומה של IUCN
שרנפלווה

שרנפלווה (בהונגרית: Serényfalva) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית שרנפלווה קטנה משמעותית בשנים האחרונות, מ-1,071 תושבים בשנת 1990 עד 962 תושבים בשנת 2018 (ירידה של כ-10%). בשרנפלווה, שנקרא עד שנת 1957 שרניפלווה (Serényifalva) חיו מעט יהודים. מדיה וקבצים בנושא שרנפלווה בוויקישיתוף אתר האינטרנט הרשמי של שרנפלווה (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
אוטר בסטייב

אוטר בסטייב (ברוסית: Ота́р Беста́ев; נולד ב-28 באוקטובר 1991) הוא ג'ודוקא קירגיזי אשר מתחרה בקטגוריית המשקל עד 60 ק"ג. בסטייב זכה במדליית ארד באליפות אסיה בשנת 2015 שנערכה בכווית סיטי. הוא התחרה באולימפיאדת ריו דה ז'ניירו 2016 והודח בשלב שמינית הגמר לאחר ניצחון על אחמד עבד-אלרחמן המצרי והפסד לאורחן ספארוב האזרי. מקור: אליפות אסיה: כווית סיטי 2015: מדליית ארד בקטגוריית המשקל עד 60 ק"ג תחרויות מהסבב העולמי (מאסטרס, גראנד סלאם, גראנד פרי): גראנד פרי טשקנט 2015: מדליית ארד גראנד פרי בודפשט 2016: מדליית כסף מדיה וקבצים בנושא אוטר בסטייב בוויקישיתוף אוטר בסטייב, באתר olympedia.org אוטר בסטייב, באתר איגוד הג'ודו העולמי אוטר בסטייב, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside.
למה לי לקחת ללב

"למה לי לקחת ללב" הוא פזמון שכתבו אריק איינשטיין ושלום חנוך והלחין שלום חנוך. השיר נכלל בסרט "שבלול" שיצא לאור בשנת 1970. השיר יצא לרדיו בקיץ 1970 והקדים את הסרט ואת האלבום בהם נכלל. הוא הפך במהירות ללהיט. השיר נכלל בסרט "שבלול" שיצא למסכים באוקטובר 1970 ונכלל באלבום שיצא בעקבותיו. במצעד הפזמונים העברי השנתי של קול ישראל לשנת התש"ל (1970) הגיע השיר למקום השני. השיר כולל חמישה בתים: שני הבתים הראשונים מינוריים, ובבית השלישי יש מעבר לקצב הרוק. בשני הבתים האחרונים ישנה חזרה לצליל מינורי. להקת הצ'רצ'ילים הקליטה ב-1971 גרסה אנגלית לשיר. את המילים כתב רוב הכסלי, והשיר נקרא "Danielle Sanders Walks Through The Park". היו שטענו כי קיים דמיון בלחן בין "למה לי לקחת ללב" ובין "You Never Give Me Your Money" של החיפושיות שיצא לאור באלבומם Abbey Road בספטמבר 1969. מילות השיר "למה לי לקחת ללב", באתר שירונט אריק איינשטיין ושלום חנוך למה לי לקחת ללב Arik Einstein, סרטון באתר יוטיוב (אורך: 4:55) דויד פרץ, למה לי לקחת ללב, באתר תרבות.il יוסי חרסונסקי, עיון ביקורת, באתר יוסימיוסיק ועדיין הם צועדים, דבר, 7 באוגוסט 1970 דורון רוזנבלום, חג לאוזן, דבר, 23 בספטמבר 1970 אסף נבו, ‏ספר בראשית, באתר ‏מאקו‏, 29 בינואר 2011 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
טקס פרסי האקדמיה הבריטית לקולנוע ה-37

טקס פרסי האקדמיה הבריטית לקולנוע ה-37 שמעניקה האקדמיה הבריטית לאמנויות הקולנוע והטלוויזיה, נערך בשנת 1984, בו הוענקו פרסים לסרטים הטובים ביותר של שנת 1983. לחנך את ריטה אבק לוהט גיבור מקומי טוטסי מייקל קיין – לחנך את ריטה דסטין הופמן – טוטסי מייקל קיין – קונסול של כבוד רוברט דה נירו – מלך הקומדיה דנהולם אליוט – משנה מקום משנה מזל בוב הוסקינס – קונסול של כבוד ג'רי לואיס – מלך הקומדיה ברט לנקסטר – גיבור מקומי ג'ולי וולטרס – לחנך את ריטה ג'סיקה לאנג – טוטסי מריל סטריפ – בחירתה של סופי פיליס לוגן – זמן אחר, מקום אחר ג'יימי לי קרטיס – משנה מקום משנה מזל מורין ליפמן – לחנך את ריטה טרי גאר – טוטסי רוזמרי האריס – The Ploughman's Lunch ביל פורסיית' – גיבור מקומי ג'יימס אייבורי – אבק לוהט מרטין סקורסזה – מלך הקומדיה סידני פולאק – טוטסי מלך הקומדיה - פול ד. צימרמן אבק לוהט – רות פראוור-ג'אבוולה דנטון טקס פרסי האקדמיה הבריטית לקולנוע ה-37, במסד הנתונים הקולנועיים IMDb (באנגלית)